CELEX: 32005D0001
Language: lt
Date: 1104105600000
Title: 2005/1/EB: 2004 m. gruodžio 27 d. Komisijos sprendimas, leidžiantis naudoti tam tikrus kiaulių skerdenų klasifikavimo būdus Čekijos Respublikoje (pranešta dokumentu Nr. K(2004) 5266)

4.1.2005   
            
            
               LT
            
            
               Europos Sąjungos oficialusis leidinys
            
            
               L 1/8
            
         
      KOMISIJOS SPRENDIMAS
   
   2004 m. gruodžio 27 d.
   leidžiantis naudoti tam tikrus kiaulių skerdenų klasifikavimo būdus Čekijos Respublikoje
   (pranešta dokumentu Nr. K(2004) 5266)
   (tik tekstas čekų kalba yra autentiškas)
   (2005/1/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Reglamento (EEB) Nr. 3220/84 2 straipsnio 3 dalis numato, kad kiaulių skerdenų klasifikavimą reikia nustatyti apskaičiuojant liesos mėsos kiekį statistiškai įrodytais vertinimo būdais, paremtais kiaulių skerdenos vienos ar kelių anatominių dalių fiziniu išmatavimu; leidimas taikyti tam tikrus klasifikavimo būdus priklauso nuo to, ar laikomasi statistinės paklaidos didžiausio leistino nuokrypio vertinant; ši paklaida yra apibrėžta 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (2), 3 straipsnyje.
            
         
               (2)
            
            
               Čekijos Respublikos Vyriausybė paprašė Komisijos leisti naudoti keturis kiaulių skerdenų klasifikavimo būdus ir pateikė bandomųjų išpjaustymų, kurie buvo įvykdyti prieš stojimo dieną, rezultatus, pateikdama Reglamento (EEB) Nr. 2967/85 3 straipsnyje numatyto protokolo antrą dalį.
            
         
               (3)
            
            
               Įvertinus šį prašymą paaiškėjo, kad sąlygos, leidžiančios naudoti šiuos klasifikavimo būdus, yra įvykdytos.
            
         
               (4)
            
            
               Negalima leisti keisti aparato ar klasifikavimo būdų, išskyrus tuos atvejus, kai Komisija, pasiremdama įgyta patirtimi, priima naują sprendimą; dėl tos priežasties dabartinis leidimas gali būti panaikintas.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EEB) Nr. 3220/84, Čekijos Respublikoje leidžiama naudoti šiuos kiaulių skerdenų klasifikavimo būdus:
   
               —
            
            
               klasifikavimo būdą, vadinamą „Zwei-Punkte-Messverfahren (ZP)“, ir su juo susijusius vertinimo metodus, apie kuriuos išsamesnė informacija pateikiama priedo 1 dalyje,
            
         
               —
            
            
               aparatą, vadinamą „Fat-O-Meater (FOM)“, ir su juo susijusius vertinimo metodus, apie kuriuos išsamesnė informacija pateikiama priedo 2 dalyje,
            
         
               —
            
            
               aparatą, vadinamą „Hennessy Grading Probe (HGP 4)“, ir su juo susijusius vertinimo metodus, apie kuriuos išsamesnė informacija pateikiama priedo 3 dalyje,
            
         
               —
            
            
               aparatą, vadinamą „Ultra FOM 300“, ir su juo susijusius vertinimo metodus, apie kuriuos išsamesnė informacija pateikiama priedo 4 dalyje.
            
         Klasifikavimo būdas „Zwei-Punkte-Messverfahren (ZP)“ gali būti taikomas tik tose skerdyklose, kuriose per savaitę paskerdžiama ne daugiau kaip 200 kiaulių.
   Aparato „Ultra FOM 300“ atžvilgiu nustatoma, kad pabaigus matuoti turi būti galima patikrinti ant skerdenos, kad aparatas tikrai išmatavo P2 matavimus priedo 4 dalies 3 punkte numatytoje vietoje. Atitinkama matavimo vieta turi būti pažymėta tuo pačiu metu, kai atliekama matavimo procedūra.
   2 straipsnis
   Aparatų ir vertinimo metodų keisti neleidžiama.
   3 straipsnis
   Šis sprendimas skirtas Čekijos Respublikai.
   
      Priimta Briuselyje, 2004 m. gruodžio 27 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 285, 1985 10 25, p. 39. Reglamentas su pakeitimais, padarytais Reglamentu (EB) Nr. 3127/94 (OL L 330, 1994 12 21, p. 43).
   
      PRIEDAS
      Kiaulių skerdenų klasifikavimo būdai Čekijos Respublikoje
      1 DALIS
      Zwei-Punkte-Messverfahren (ZP)
      
                  1.
               
               
                  Kiaulių skerdenos klasifikuojamos klasifikavimo būdu, vadinamu „Zwei-Punkte-Messverfahren (ZP)“.
               
            
                  2.
               
               
                  Skerdenos liesos mėsos kiekis apskaičiuojamas pagal šią formulę:
                  
                     
                  kur:
                  ý= liesos mėsos skerdenoje procentas,
                  S (ZP)= lašinių storis (su oda), išmatuotas slankmačiu toje vietoje, kur vidurinis sėdmens raumuo (musculus gluteus medius) (m.g.m.) labiausiai iškilęs (mm),
                  M (ZP)= raumenų storis, išmatuotas slankmačiu arčiausiai tarp vidurinio sėdmens raumens galvūgalio galo ir slankstelių kanalo nugaros krašto.
                  Formulė taikoma skerdenoms, sveriančioms nuo 60 kg iki 120 kilogramų.
               
            2 DALIS
      Fat-O-Meater (FOM)
      
                  1.
               
               
                  Kiaulių skerdenos klasifikuojamos, naudojant aparatą, vadinamą „Fat-O-Meater (FOM)“.
               
            
                  2.
               
               
                  Aparate turi būti šešių milimetrų skersmens zondas su fotodiodu (Siemens SFH 950/960), kurio veikimo nuotolis yra nuo 3 iki 103 milimetrų. Matavimo duomenis į apskaičiuotą liesos mėsos kiekį paverčia kompiuteris.
               
            
                  3.
               
               
                  Skerdenos liesos mėsos kiekis apskaičiuojamas pagal šias formulę:
                  
                     
                  kur:
                  ý= apskaičiuotas liesos mėsos skerdenoje procentas,
                  S (FOM)= nugaros lašinių storis (su oda) milimetrais, išmatuotas tarp antrojo ir trečiojo paskutinių šonkaulių 6,5 cm atstumu nuo skerdenos vidurinės linijos,
                  M (FOM)= raumenų storis milimetrais, išmatuotas tuo pačiu laiku ir toje pačioje vietoje kaip ir S (FOM).
                  Formulė taikoma skerdenoms, sveriančioms nuo 60 kg iki 120 kilogramų.
               
            3 DALIS
      Hennessy Grading Probe (HGP 4)
      
                  1.
               
               
                  Kiaulių skerdenos klasifikuojamos aparatu, vadinamu „Hennessy Grading Probe (HGP 4)“.
               
            
                  2.
               
               
                  Aparate turi būti 5,95 milimetrų skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir 58 MR tipo fotodetektoriumi, kurių veikimo nuotolis yra nuo nulio iki 120 milimetrų. Matavimo duomenis į apskaičiuotą liesos mėsos kiekį paverčia pats HGP 4 aparatas arba prie jo prijungtas kompiuteris.
               
            
                  3.
               
               
                  Skerdenos liesos mėsos kiekis apskaičiuojamas pagal šią formulę:
                  
                     
                  kur:
                  ý= apskaičiuotas liesos mėsos skerdenoje procentas,
                  S (HGP)= nugaros lašinių storis (su oda) milimetrais, išmatuotas tarp antrojo ir trečiojo paskutinių šonkaulių 7,5 cm atstumu nuo skerdenos vidurinės linijos,
                  M (HGP)= raumenų storis milimetrais, išmatuotas tuo pačiu laiku ir toje pačioje vietoje kaip ir S (HGP).
                  Formulė taikoma skerdenoms, sveriančioms nuo 60 kg iki 120 kilogramų.
               
            4 DALIS
      ULTRA-FOM 300
      
                  1.
               
               
                  Kiaulių skerdenos klasifikuojamos, naudojant aparatą, vadinamą „Ultra-FOM 300“.
               
            
                  2.
               
               
                  Aparate turi būti ultragarsinis 3,5 MHz zondas. Ultragarsinį signalą perveda į skaitmeninį darbo režimą, saugo ir apdoroja mikroprocesorius.
                  Matavimo duomenis į apskaičiuotą liesos mėsos kiekį paverčia pats Ultra-FOM aparatas.
               
            
                  3.
               
               
                  Skerdenos liesos mėsos kiekis apskaičiuojamas pagal šią formulę:
                  
                     
                  kur:
                  ý= apskaičiuotas liesos mėsos skerdenoje procentas,
                  S (UFOM)= nugaros lašinių storis (su oda) milimetrais, išmatuotas 7 cm atstumu nuo skerdenos vidurinės linijos tarp antrojo ir trečiojo paskutiniųjų šonkaulių („P2“ išmatavimas),
                  M (UFOM)= raumenų storis milimetrais, išmatuotas tuo pačiu metu ir toje pačioje vietoje kaip ir S (UFOM).
                  Formulė taikoma skerdenoms, sveriančioms nuo 60 kg iki 120 kilogramų.